आंध्रप्रदेश: गोदावरी जिले की एक केमिकल फैक्टरी में आग, 6 लोगों की मौत, 11 घायल
आंध्र प्रदेश के पश्चिमी गोदावरी जिले में एक केमिकल फैक्टरी में भीषण आग लगने से 6 लोगों की मौत, 11 लोग घायल हुए हैं।
आंध्र प्रदेश के पश्चिमी गोदावरी जिले में एक केमिकल फैक्टरी में भीषण आग लगने से 6 लोगों की मौत, 11 लोग घायल हुए हैं। बताया जा रहा है कि मसुनुरू मंडल के अक्किरेड्डी गुडेम में पोरस केमिकल फैक्टरी में गैस लीक होने से धमाके के साथ रिएक्टर फटने से भीषण आग लग गई।इस दौरान फेक्ट्री में काम कर रहे 6 लोगों की मौत हो गई, फैक्ट्री में आग में झुलस कर 5 लोगों की मौत और अस्पताल ले जाते समय 1 व्यक्ति की मौत हो गई है। वहीं इस घटना में 15 लोग घायल हुए हैं। जिसमें से कई लोगों की हालत गंभीर है।करीब 11 घायलों को विजयवाड़ा के सरकारी अस्पताल में भर्ती कराया गया, जिसमें से 6 लोग बिहार के रहने वाले बताए जा रहे हैं। बताया जा रहा है कि मृतक सभी कर्मचारी बिहार के रहने वाले थे। दुर्घटना के दौरान फैक्ट्री में करीब 17 कर्मचारी मौजूद थे।